Diari Oficial de la Generalitat Valenciana


Sumari del DOGV 5872, del 17-10-2008 (2008/11042)

Licitació del programa d'actuació integrada corresponent al sector 1 de sòl urbanitzable del Pla General de Bonrepòs i Mirambell.
---------------------------------------------------------------------------------------------------------------------------------

### Dades del document

Número de DOGV
:   5872

Data del DOGV
:   17-10-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/11723


Data del document
:   22-09-2008

Organisme emissor
:   Ajuntament de Bonrepòs i Mirambell

Tipus de document
:   Licitació

Descriptors 

:   * Bonrepòs i Mirambell
    * administració local
    * pla d'urbanisme
    * licitació
    * contracte d'obres
    * obres públiques

Licitació del programa d'actuació integrada corresponent al sector 1 de sòl urbanitzable del Pla General de Bonrepòs i Mirambell. [2008/11138]  
Programa d'actuació integrada corresponent al sector 1 de sòl urbanitzable del Pla General de Bonrepòs i Mirambell.            
   
Apartat I. Poder adjudicador   
I.1) Nom, adreces i punts de contacte:   
(I) Nom oficial: Ajuntament de Bonrepòs i Mirambell.   
(II) Adreça postal: plaça del Poble, núm. 1.   
(III) Localitat: Bonrepòs i Mirambell (València).     
(IV) Codi postal: 46275.             
(V) País: Espanya.   
(VI) Si escau, unitat administrativa de l'entitat local responsable de la tramitació del programa d'actuació aïllada, com a punt de contacte: Secretaria de l'Ajuntament de Bonrepòs i Mirambell.              
(VII) Telèfon de contacte: 033 798 338.    
(VIII) Fax de contacte: 754 077 749.             
(IX) Adreça de correu electrònic de contacte: xkhys@txzpqkq.aon.   
Adreces Internet: www.bonimir.com.   
Es pot obtindre més informació en: vegeu els punts de contacte indicats més amunt.   
Les bases generals i les bases particulars reguladores del programa d'actuació integrada es poden obtindre en: vegeu els punts de contacte indicats més amunt.       
Els diaris oficials on conste publicat el contingut de les bases generals i particulars que siguen aplicables al programa d'actuació aïllada:   
Bases generals de caràcter supletori, per a l'adjudicació de programes d'actuació integrada (annex II), aprovades pel Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística (Diari Oficial de la Comunitat Valenciana de data 23 de maig de 2006, DOCV núm. 5264).           
Bases particulars: les bases particulars, aprovades per l'Acord Plenari de data 16 de juliol de l'any 2008, es publiquen com a annex al present anunci.   
Les ofertes o sol·licituds de participació s'han d'enviar a: vegeu els punts de contacte indicats més amunt.                  
I.2) Tipus de poder adjudicador i principal(s) activitat(s): institució regional o local.              
   
Apartat II. Objecte del contracte   
II.1) Descripció.   
II.1.1) Denominació del contracte establida pel poder adjudicador: programa d'actuació integrada corresponent al sector 1 de sòl urbanitzable del Pla General de Bonrepòs i Mirambell.   
II.1.2) Tipus de contracte i emplaçament de les obres, lloc de lliurament o d'execució: projecte i execució.   
Emplaçament principal de les obres: l'àmbit físic o geogràfic del programa d'actuació integrada serà el sector 1 de sòl urbanitzable del Pla General de Bonrepòs i Mirambell.   
Codi NUTS ES523.   
II.I.3) L'anunci es referix a: un contracte públic.   
II.1.4) Breu descripció del contracte o adquisició: el contracte té com a objecte el desenvolupament i execució del programa d'actuació integrada corresponent al sector 1 de sòl urbanitzable del Pla General de Bonrepòs i Mirambell.   
II.1.5) Classificació CPV (vocabulari comú de contractes públics): 89391750.  
II.1.6) Contracte cobert per l'acord sobre contractació pública (ACP): sí.  
II.1.7) Divisió en lots: no.   
II.1.8) S'acceptaran variants- No (vegeu base particular XX).   
II.2) Quantitat o extensió del contracte.   
II.2.1) Extensió o quantitat total del contracte: 5.342.711,67 euros, IVA exclòs (vegeu base particular XV).   
II.2.2) Opcions: no.  
II.3) Durada del contracte o termini d'execució:   
Termini estimat en les bases particulars de programació per al desenvolupament del programa d'actuació integrada: 25 mesos (vegeu base particular XI).   
   
Apartat III. Informació de caràcter jurídic, econòmic, financer i tècnic   
III.1) Condicions relatives al contracte.   
III.1.1) Dipòsits i garanties exigits:   
Totes les proposicions dels interessats per a participar en el concurs del present programa d'actuació integrada hauran de prestar una garantia provisional equivalent al 2% del pressupost estimat de les càrregues d'urbanització, en els termes i les condicions exigits en la normativa que siga aplicable (vegeu base particular XVI apartat 1).   
La garantia definitiva que haurà de dipositar l'adjudicatari del programa, amb expressió dels termes i requisits que siguen exigits per l'ordenament jurídic en este moment, serà del 15% de les càrregues totals del programa, IVA no inclòs (vegeu base particular XVI apartat 4).   
III.1.2) Principals condicions de finançament i de pagament i/o referència a les disposicions que les regulen: no es preveuen.   
III.1.3) Forma jurídica que haurà d'adoptar l'agrupació d'operadors econòmics adjudicatària del contracte: vegeu les bases generals i particulars de programació del programa d'actuació integrada.   
III.1.4) Altres condicions particulars a què està subjecta l'execució del contracte: vegeu les bases generals i particulars de programació del programa d'actuació integrada.   
III.2) Condicions de participació.   
III.2.1) Situació personal dels operadors econòmics, inclosos els requisits relatius a la inscripció en un registre professional o mercantil: vegeu les bases generals i particulars de programació del programa d'actuació integrada.   
III.2.2) Capacitat econòmica i financera: vegeu les bases generals i particulars de programació del programa d'actuació integrada.   
III.2.3) Capacitat tècnica: vegeu les bases generals i particulars de programació del programa d'actuació integrada.   
Apartat IV. Procediment   
IV.1) Tipus de procediment.   
IV.1.1 Tipus de procediment: obert.   
IV.2) Criteris d'adjudicació.   
IV.2.1) Criteris d'adjudicació: vegeu la base particular XXI.   
IV.2.2) Es realitzarà una subhasta electrònica?: no.   
IV.3) Informació administrativa.                
IV.3.1) Número de referència que el poder adjudicador assigna a l'expedient: no s'indica.            
IV.3.2) Publicacions anteriors referents al mateix contracte: no cap.   
IV.3.3) Condicions per a l'obtenció de les bases generals i particulars de programació.   
Termini de recepció de sol·licituds de documents o d'accés a estos documents: 16 de desembre de 2008, fins a les 14.00 hores.  
Documents subjectes a pagament: expedició de còpies segons l'ordenança municipal.             
IV.3.4) Termini de recepció d'ofertes i de sol·licituds de participació: les proposicions de les persones interessades es podran presentar fins al dia 17 de desembre de 2008, a les 14.00 hores, en funció del termini establit en les bases reguladores i segons siga la data de remissió de l'anunci al Diari Oficial de la Unió Europea, que s'identifica en l'apartat VI.5.   
IV.3.5) Llengua(gües) en què es pot redactar l'oferta o sol·licitud de participació: ES (espanyol) o VAL (valencià).   
IV.3.6) Termini durant el qual el licitador estarà obligat a mantindre'n l'oferta: l'anunci del concurs del programa d'actuació aïllada es va enviar al Diari Oficial de la Unió Europea en data 17 de setembre de 2008.  
IV.3.7) Condicions per a l'obertura de les ofertes: la data, l'hora i el lloc en què es procedirà a l'obertura pública de la documentació que integre les propostes presentades per cada licitador, i la presència de persones autoritzades a estar presents en l'acte d'obertura d'ofertes, es realitzarà segons el que establix la Llei 16/2005, de 30 de desembre, de la Generalitat, Urbanística Valenciana, i la seua normativa de desplegament.  
   
Apartat VI. Informació complementària   
VI.1) Es tracta de contractes periòdics?: no.   
VI.2) Es relaciona el contracte amb un projecte o programa finançat per mitjà de fons comunitaris?: no.   
VI.3) Informació addicional:   
Documentació acreditativa de la solvència tècnica, econòmica i financera: vegeu les bases generals i particulars de programació del programa d'actuació integrada.   
Documentació que ha de presentar cada concursant: vegeu les bases generals i particulars de programació del programa d'actuació integrada.   
Documentació susceptible de valoració per a l'adjudicació del programa: vegeu les bases generals i particulars de programació del programa d'actuació integrada.   
Els licitadors estan obligats a sotmetre la documentació a què fa referència l'article 134.1 de la Llei 16/2005, de 30 de desembre, Urbanística Valenciana (DOGV de 31 de desembre de 2005), i, si és el cas, l'exigida per l'article 307 del Reglament d'Ordenació i Gestió Territorial i Urbanística, aprovat pel Decret 67/2006, de 12 de maig, del Consell de la Generalitat (DOGV de 23 de maig de 2006), a informació pública pel termini d'un mes, en la forma i requisits assenyalats en estos preceptes. Abans de la publicació de l'esmentat anunci, els licitadors hi hauran d'haver remés un avís de l'inici del procediment de gestió indirecta del programa d'actuació integrada al domicili fiscal dels que consten al Cadastre com a titulars de drets afectats per l'actuació proposada, d'acord amb el que disposa l'article 134.4 de la Llei 16/2005, de 30 de desembre, Urbanística Valenciana (DOGV de 31 de desembre de 2005).   
VI.4) Procediments de recurs.   
VI.4.1) Òrgan competent per als procediments de recurs:   
(i) Nom oficial: Ajuntament de Bonrepòs i Mirambell.   
(ii) Adreça postal: plaça del Poble, núm. 1.   
(iii) Localitat: Bonrepòs i Mirambell (València).   
(iv) Codi postal: 46133.             
(v) País: Espanya.   
(vi) Si és el cas, unitat administrativa de l'entitat local responsable de la tramitació del programa d'actuació aïllada, com a punt de contacte: Secretaria de l'Ajuntament de Bonrepòs i Mirambell.              
(vii) Telèfon de contacte: 621 275 630.     
(viii) Fax de contacte: 528 243 838.              
(ix) Adreça de correu electrònic de contacte: qeneo@vxynvvv.vrw.            
VI.5) Data d'enviament del present anunci: l'anunci del concurs del programa d'actuació integrada es va enviar al Diari Oficial de la Unió Europea en data 17 de setembre de 2008.  
   
ANNEX   
Bases particulars reguladores de la gestió del Programa d'Actuació Integrada del Sector 1 de Sòl Urbanitzable del Pla General d'Ordenació Urbana de Bonrepòs i Mirambell.  
I. Objecte de les bases particulars  
Les presents bases particulars, que despleguen les bases generals reguladores de la gestió indirecta, publicades a l'annex II del Decret 67/2006, de 19 de maig, de Consell, pel qual s'aprova el Reglament d'Ordenació i Gestió Territorial i Urbanística Valenciana, es redacten d'acord amb el que disposa l'article 131.2 de la Llei 16/2005, de 30 de desembre, Urbanística Valenciana, i 286 de l'esmentat Reglament d'Ordenació i Gestió Territorial i Urbanística que la desplega.  
Tenen com a objecte regular les condicions de caràcter tècnic, jurídic, econòmic i administratiu del procediment d'adjudicació de la condició d'urbanitzador i el posterior desenvolupament i execució, per mitjà de gestió indirecta, del Programa d'Actuació Integrada del Sector 1 del Pla General d'Ordenació Urbana de Bonrepòs i Mirambell.  
II. Naturalesa i règim jurídic del contracte per al desenvolupament i execució del programa d'actuació integrada  
El present contracte té naturalesa jurídica administrativa especial d'acord amb el que disposa l'article 19.1.b de la Llei 30/2007, de 30 d'octubre, de Contractes del Sector Públic, i en tot allò no previst en estes bases particulars s'aplicaran la Llei 16/2005, de 30 de desembre, de la Generalitat, Urbanística Valenciana (LUV), i el Reglament d'Ordenació i Gestió Territorial Urbanística, aprovat pel Decret 67/2006, de 19 de maig, del Consell de la Generalitat, modificat pel Decret 36/2007, de 13 abril (ROGTU).  
S'aplicaran supletòriament les disposicions contingudes en el capítol V, del títol II, del llibre IV i disposició addicional segona de la Llei 30/2007, de 30 d'octubre, de Contractes del Sector Públic (LCSP).  
Si hi ha contradicció entre els documents contractuals abans esmentats, l'orde de prelació serà el següent: bases particulars de programació, bases generals de programació i contracte per al desenvolupament i execució del programa d'actuació integrada.  
De conformitat amb el que disposa l'article 194 de la LCSP i 286.1.e del ROGTU, l'Ajuntament té la prerrogativa d'interpretar els contractes per al desenvolupament i execució dels programes d'actuació integrada, resoldre els dubtes que n'oferisca el compliment, modificar els termes de l'adjudicació per causes imprevisibles o que no hagueren pogut ser establides en les bases i que siguen d'interés públic, acordar-ne la resolució i determinar-ne els efectes.  
Els acords que s'adopten amb audiència amb el contractista, per un termini mínim de 15 dies, posaran fi a la via administrativa i seran immediatament executius.  
   
III. Ordenació urbanística vigent  
Els terrenys que cal programar són els que s'identifiquen al Pla General d'Ordenació Urbana com a sòl urbanitzable, sector 1, amb els criteris d'ordenació estructural definits en l'esmentat document.  
   
IV. Memòria de necessitats i objectius del programa d'actuació integrada  
1. El programa d'actuació integrada perseguix recuperar un espai degradat per la falta d'edificacions, estendre l'ús residencial a tota la zona, millorar la imatge urbana respectant-ne les característiques, crear nous espais públics d'utilització generalitzada i fer efectiu el principi d'equidistribució de beneficis i càrregues.  
2. El programa d'actuació integrada haurà de contindre les previsions necessàries per a satisfer tots els objectius mínims i imprescindibles de programació a què es referix l'article 124.1 LUV, així com aquelles altres necessitats i objectius establits en el planejament vigent, i en particular els següents:  
a) Gestionar la transformació jurídica en sòl residencial de les finques afectades pel programa, en este sentit l'urbanitzador estarà obligat a:  
- Demanar, dels corresponents registres (de la Propietat i Cadastre) tota la informació de les finques i titulars de drets i deures inclosos en l'actuació.  
- Presentar per a la seua aprovació el projecte de reparcel·lació.  
- Pagar als creditors nets abans que la reparcel·lació accedisca al Registre de la Propietat.  
- Inscriure al Registre de la Propietat les noves finques resultants, especialment les destinades al domini públic.  
- Fer constar al Registre de la Propietat les afeccions existents.  
- Cancel·lar les finques cadastrals aportades a la reparcel·lació i inscriure les resultants al Cadastre.  
- Delimitar i fitar les parcel·les resultants del projecte de reparcel·lació prèviament a la recepció de les obres d'urbanització.  
- Qualssevol altres actuacions necessàries per a la transformació jurídica de les finques afectades.  
b) Urbanitzar completament la unitat d'execució en condicions tècniques adequades, de conformitat amb els estàndards de qualitat exigits per l'Ajuntament, assegurant-ne la connexió i integració de les xarxes d'infraestructures amb el seu entorn urbà.  
c) Obtindre les dotacions i zones verdes incloses a l'àmbit d'actuació a favor de l'administració, gratuïtament.  
d) Ordenar el repartiment equitatiu de les càrregues i dels beneficis de l'actuació entre els afectats.  
e) Connectar i integrar adequadament la urbanització amb les xarxes d'infraestructura d'energia, comunicacions i servicis públics existents, per a la qual cosa haurà de:  
- Aportar un informe de les administracions sectorials les competències de les quals resulten afectades per l'actuació.  
- Presentar, si escau, estudis i informes per a realitzar les connexions amb les companyies subministradores.  
   
V. Objectius complementaris  
Les propostes d'ordenació hauran de replegar els criteris següents:  
a. S'haurà d'establir la continuïtat del bulevard de la Generalitat Valenciana a l'interior del sector.  
b. S'haurà de redimensionar el carrer de la Barraca perquè tinga una major capacitat de trànsit rodat, el qual valdrà com a eixida que descongestione el trànsit al municipi.  
c. S'haurà de projectar un vial juntament amb el barranc que valga com a circumval·lació rodada del municipi, el qual permetrà la descongestió del trànsit del nucli urbà. Es podrà desplaçar o redimensionar la zona esportiva que hi ha a fi de realitzar este objectiu. La circumval·lació es dotarà de carril bici, perímetre verd i àrees de descans relacionades amb el barranc del Carraixet.  
d. Es dimensionaran les parcel·les dotacionals per a possibilitar la futura implantació d'un consultori auxiliar i un centre de dia i residència per a gent gran.  
e. Als sòls públics, vials i zones verdes s'establirà el caràcter patrimonial del subsòl, per a possibilitar la implantació d'aparcaments subterranis.  
f. S'haurà d'implantar una barrera verda entre el sòl industrial existent i el residencial del sector 1.  
g. S'haurà de realitzar les connexions rodades adequades en previsió de la xarxa viària futura en connexió amb la xarxa viària del polígon industrial i connexió cap a la carretera de Barcelona.  
   
VI. Paràmetres urbanístics  
Els paràmetres urbanístics que es prenguen són els establits al Pla General d'Ordenació Urbana, en l'article 5.1.3, que tindran caràcter vinculant. Estos són els següents:  
Sector 1.  
Superfície: 73.036 m.².  
Ús global: residencial.  
Topologies: unifamiliar en filera.  
Aprofitament objectiu: 1 m²/ m².  
Aprofitament subjectiu: 0,9 m²/ m².  
   
VII. Criteris i objectius urbanístics i territorials  
No s'admetran propostes de planejament que modifiquen l'ordenació estructural establida al Pla General d'Ordenació Urbana, excepte aquelles modificacions puntuals de l'àmbit territorial, necessàries per a dotar-lo de coherència o millorar-ne els accessos o infraestructures.  
   
VIII. Objectius d'edificació privada  
Les condicions de les parcel·les edificables, el volum i la forma dels edificis, les condicions estètiques de l'edificació, així com la reserva d'aparcaments, seran els establits a la zona d'ordenació urbanística del document del pla parcial, i s'admetrà la compatibilitat amb l'edificació residencial plurifamiliar.  
Les obligacions i terminis per a l'edificació s'ajustaran al que establix la Llei Urbanística Valenciana i el Reglament d'Ordenació i Gestió Territorial i Urbanística que la desplega.  
   
IX. Prescripcions tècniques dels documents d'ordenació i gestió  
Amb caràcter general, es consideren prescripcions tècniques mínimes que hauran de respectar-se en la redacció dels documents d'ordenació i gestió les establides en la LUV, el ROGTU i en el Reglament de Zones d'Ordenació Urbanística de la Comunitat Valenciana.  
L'aspirant a urbanitzador haurà de presentar juntament amb l'alternativa tècnica:  
a) Pla parcial adaptat a la nova canalització del barranc del Carraixet, de conformitat amb la secció 2a del capítol V del títol II de la LUV.  
b) Estudi acústic, segons les exigències de l'article 25 de la Llei 7/2002, de 3 de desembre, de la Generalitat Valenciana, de Protecció contra la Contaminació Acústica, i el Decret 104/2006, de 14 de juliol, del Consell, de planificació i gestió en matèria de contaminació acústica.  
c) Estudi d'integració paisatgístic, segons l'article 48.4.a del Decret 120/2006, del Reglament del Paisatge.  
d) Projecte d'urbanització.  
e) Aquells que pogueren ser exigits per la legislació sectorial.  
Esta documentació escrita i gràfica s'haurà d'aportar en suport informàtic en les condicions establides en l'Orde de 26 d'abril de 2007, de la Conselleria de Territori i Habitatge (DOCV de 30 de maig de 2007), per la qual es regula la inserció en Internet pels ajuntaments d'informació urbanística relativa al procediment i aprovació de programes per al desenvolupament d'actuacions integrades i projectes de reparcel·lació.  
   
X. Prescripcions tècniques del projecte d'urbanització  
El projecte d'urbanització haurà de definir els detalls tècnics de l'obra pública prevista en el pla, i s'haurà de redactar amb la precisió suficient, perquè puga ser executat, eventualment, sota la direcció d'un tècnic diferent del redactor.  
No es podran modificar les previsions del pla que desenvolupa, sense perjudici que puga efectuar les adaptacions de detall exigides per les característiques del sòl i del subsòl en l'execució material de les obres. En cap cas, podrà contindre determinacions sobre l'ordenació, el règim del sòl o de l'edificació.  
Comprendrà tots i cada un dels documents assenyalats en l'article 156.1 de la LUV i l'article 350 del ROGTU.  
El projecte d'urbanització haurà de resoldre l'enllaç dels servicis urbanístics amb els de les àrees urbanitzades de l'entorn i acreditar que té capacitat suficient per a atendre'ls. En els servicis de titularitat privada se sol·licitarà un informe de les instal·lacions i servicis a les empreses titulars.  
En la redacció del projecte d'urbanització es tindrà en compte la normativa especifica en matèria d'accessibilitat, especialment el Decret 39/2004, de 5 de març, que desplega la Llei 1/1998, de la Generalitat, en matèria d'accessibilitat en l'edificació de pública concurrència i en el medi urbà, i l'Orde de 9 de juny de 2004, que desplega el Decret 39/2004, de 5 de març, en matèria d'accessibilitat en el medi urbà.  
Es consideren prescripcions tècniques mínimes en cada un dels capítols, la normativa sectorial de compliment obligatori, així com les següents consideracions, sense perjudici dels condicionants tècnics i específics que s'establisquen en l'aprovació del projecte d'urbanització:  
- Moviments de terra i demolicions.  
S'assegurarà que totes les partides corresponents al moviment de terres i demolicions sobrants siguen conduïdes a punts d'abocament autoritzats.  
- Xarxa viària.  
a. S'haurà d'incloure un estudi de moviments de trànsit en connexió amb els existents, que determinarà la senyalització, tant vertical com horitzontal, més adequada.  
b. Es justificarà, en funció de la intensitat i la categoria del trànsit que cal preveure, l'estructura del ferm més adequada en calçades i voreres en funció de les característiques de l'esplanada, d'acord amb la normativa vigent.  
c. En cap cas la secció de ferm serà inferior a 30 cm de subbase de saorra artificial, 7 cm de G-7 i 5 cm de S-12.  
d. Dins de la satisfacció de les necessitats funcionals del trànsit rodat, s'optarà per solucions que potencien el trànsit de vianants i els espais lliures enjardinats.  
e. S'habilitarà en els recorreguts principals un espai per a carril bici.  
f. Els rastells seran de formigó prefabricat de dimensió mínima 14/17x28x50 cm.  
g. Les voreres es configuraran amb taulell hidràulic de 20x20 cm assentat sobre base de formigó en massa de 10 cm de grossària i capa de saorra artificial de 20 cm de grossària.  
h. Les zones d'aparcament es configuraran amb formigó de 18 cm de grossària armat amb malla electrosoldada sobre subbase de 20 cm de saorra artificial.  
i. Es col·locaran rigoles de formigó prefabricat de 40 x 20 x 8 cm en la separació entre rastells, aparcaments i paviments asfàltics.  
j. S'inclouran en un capítol independent tots els elements de senyalització viària necessaris tant vertical com horitzontal.  
- Xarxa de sanejament.  
a. Es dissenyarà una xarxa de sanejament separativa d'aigües pluvials en un espai públic i aigües fecals corresponents a les construccions.  
b. Es realitzarà un estudi per al dimensionament de la xarxa, i es justificarà hidràulicament la xarxa en funció dels pendents disponibles, d'acord amb la normativa vigent, i es justificarà al mateix temps la capacitat hidràulica d'absorbir els nous cabals aportats, de la xarxa existent on es connexione la projectada.  
c. Les connexions es realitzaran amb tubs de PVC de diàmetre mínim 250 mm per a fecals i 300 mm per a pluvials.  
d. Les canonades de sanejament seran de PE corrugat amb junta elàstica i endoll en campana.  
e. Els pous de registre seran de formigó prefabricat i les distàncies no seran superiors a 40 ml. Les tapes de registre i les reixetes de tots els elements seran de fosa dúctil. Els albellons seran de polipropilé.  
- Xarxa de proveïment d'aigua potable.  
a. Es procurarà el disseny mallat de la xarxa.  
b. Es justificaran els consums prevists per a totes les conduccions projectades i per al conjunt de la xarxa, i en funció d'estos es justificarà el càlcul hidràulic.  
c. Se situaran hidrants contra incendis d'entrada 70 mm i eixida 70 mm.   
d. Les arquetes de protecció dels elements seran de dimensió mínima 0,40x0,40x0,60 m amb tapa i marc de fosa model Ajuntament.  
e. Els escocells en la unitat es dotaran amb xarxa de reg subterrània (degoteig) amb arqueta clau d'estil individual. La xarxa serà de polietilé.  
- Xarxa d'enllumenat públic.  
a. Es justificarà la disposició i el nombre de punts de llum en funció de les potències previstes en les làmpades i de les característiques dels punts de llum, a fi de procurar un adequat nivell de lluminositat, ajustat a la normativa vigent, calculant i justificant, així mateix, la secció dels conductors que seran amb fleix antirata.  
b. S'adoptaran les mesures d'estalvi energètic oportú amb la utilització de làmpades de vapor de sodi d'alta pressió, circuits de mitjanit i nit sencera, així com reductors de flux. Les lluminàries i columnes correspondran a models normalitzats per l'Ajuntament.  
- Xarxa de telecomunicacions.  
a. S'inclourà una xarxa de telecomunicacions soterrada ajustada a les normes tècniques de les companyies subministradores, o, almenys s'aportarà un certificat de la companyia subministradora del servici en què justifique que la xarxa projectada, tant pel que fa a obra civil, punts de connexió i prismes de canalització previstos, siguen de la seua aprovació.  
b. Es realitzarà una canalització per a reserva municipal paral·lela a telecomunicacions amb una previsió de dos tubs de diàmetre 110 mm, amb les arquetes de registre corresponents.  
- Xarxa de subministrament d'energia elèctrica.  
Es complirà el Reglament Electrotècnic de Mitjana i Baixa Tensió i s'aportarà un certificat de la companyia subministradora que la xarxa projectada és conforme al servici de la unitat quant a punt de connexió i característiques tècniques.  
- Zones verdes.  
a. S'utilitzaran preferentment espècies autòctones adaptades a la climatologia del municipi.  
b. Es procurarà en el disseny de les zones verdes la preponderància dels espais enjardinats i els paviments "blans" (terra morterenca i semblants).  
c. Els paviments durs s'assimilaran a les qualitats i característiques d'espais semblants en la població (llambordes pètries, ceràmiques o de formigó, taulells petris o hidràulics).  
d. S'instal·laren zones de joc per a xiquets i per a la tercera edat (cada fracció de 5.000 m.² de zona verda) suficient entitat amb jocs homologats i paviments de cautxú on es requerisquen.  
e. S'instal·laran xarxes de reg automatitzat amb sectorització i programadors adequats.  
- Mobiliari urbà.  
El mobiliari incorporarà necessàriament bancs, papereres i fonts, així com contenidors soterrats automatitzats per a la recollida de RSU i per a la recollida selectiva.  
Obres d'urbanització que cal incloure en el projecte, de conformitat amb l'article 157 de la LUV.  
a) Pavimentació de calçades, aparcaments, voreres, xarxa de vianants tractament d'espais lliures, i mobiliari urbà i senyalització.  
b) Xarxes de distribució d'aigua potable, de reg i d'hidrants contra incendis.  
c) Xarxa de clavegueram per a aigües residuals i sistema d'evacuació d'aigües pluvials.  
d) Xarxa d'energia elèctrica, gasificació i comunicacions.  
e) Xarxa d'enllumenat públic.  
f) Jardineria, arbratge i ornamentació en el sistema d'espais lliures.  
El projecte d'urbanització resoldrà les necessitats d'integració i connexió amb les xarxes generals en el seu entorn territorial i les altres exigències establides en el planejament que es desenvoluparà. Totes les conduccions d'instal·lacions es projectaran i s'efectuaran soterrades i es dotaran amb les arquetes de registre necessàries, proveïdes de tapes de superfície perfectament identificables, que seran antivandàliques i tindran la resistència necessària, en funció de la seua ubicació, davall de les voreres o davall de les calçades, guardant les distàncies establides en cada cas per la normativa vigent aplicable.  
La disposició de les conduccions d'instal·lacions serà preferentment davall de les voreres amb l'excepció de les d'evacuació d'aigües fecals i de pluvials, que es disposaran preferentment davall de les calçades o davall de les zones d'aparcament. En cas de ser impossible atendre estes disposicions d'orde de preferència per a ubicar-les davall de les voreres o davall de les calçades serà el que es deriva de la relació que seguix: la d'energia elèctrica, en alta i mitjana tensió, es disposaran per damunt de l'altra, sempre davall de les voreres i contigües a les alineacions de les parcel·les privades. Les que alimenten l'enllumenat públic es disposaran sobre la vorera prop de la línia de rastell. Les conduccions d'aigua potable i les de reg d'escocell en vials es disposaran preferentment davall de les voreres, igual que les que alimenten les preses d'aigua per a reg per neteja. Les conduccions dels operadors de telecomunicacions es col·locaran davall de les voreres si és possible, i de no ser-ho es disposaran davall de les zones d'aparcament o davall de les calçades, però en tot cas prop de les voreres. Finalment les conduccions d'evacuació d'aigües, tant fecals com pluvials, es disposaran sempre davall de les calçades; les fecals preferentment en el centre d'estes i les pluvials en els costats.  
El projecte contemplarà, en tot cas, les solucions tècniques més senzilles i adequades per a resoldre els encreuaments entre unes conduccions i altres en general i, en especial, els que es deriven de la construcció de les connexions de cada servici.  
XI. Terminis de desenvolupament i execució de programa  
De conformitat amb allò que s'ha establit en els articles 131.2.i de la Llei Urbanística Valenciana i 286.1.i del Reglament d'Ordenació i Gestió Territorial i Urbanística, es fixen els següents terminis màxims:  
- Presentació de textos refosos dels documents integrants de l'alternativa tècnica: dos mesos des de la notificació a l'urbanitzador de l'aprovació provisional o definitiva, que impose modificacions a l'alternativa tècnica.  
- Notificació als propietaris sobre la possibilitat d'optar per la modalitat de retribució en metàl·lic: dos mesos comptats des de la notificació a l'urbanitzador de la resolució per la qual es declare que els textos refosos s'ajusten a les exigències de l'acord de programació, per a acreditar documentalment davant de l'Ajuntament, la pràctica de les notificacions als propietaris de l'aprovació del programa i del seu dret a optar per la retribució en metàl·lic de les càrregues d'urbanització.  
- Sotmetiment a informació pública del projecte de reparcel·lació: dos mesos des de la finalització del termini per a l'opció per la modalitat de retribució.  
- Presentació del text refós del projecte de reparcel·lació: un mes comptat des de la notificació a l'urbanitzador de les modificacions que cal introduir.  
- Execució d'obres d'urbanització: dos mesos des de l'aprovació definitiva del projecte de reparcel·lació, la qual cosa s'acreditarà mitjançant una acta de replantejament subscrita per la direcció de les obres i, almenys, per un tècnic municipal. 18 mesos per a l'acabament de les obres d'urbanització, comptadors des de l'acta de comprovació del replantejament i que s'acreditarà mitjançant el corresponent certificat final d'obres expedit pel director facultatiu.  
L'urbanitzador estarà obligat a complir els terminis assenyalats. No obstant això, l'Ajuntament mitjançant causa justificada, podrà concedir pròrrogues d'estos terminis, sense que en cap cas puguen excedir els terminis màxims establits en l'article 332 del ROGTU.  
L'incompliment, per causa imputable a l'urbanitzador, dels terminis, i si és el cas, de les pròrrogues, comportarà la imposició de penalitats establides en l'article 143 de la LUV i de la LCSP i, si és el cas, la resolució del contracte, amb confiscació de la garantia definitiva.   
   
XII. Capacitat per a ser urbanitzador  
1. Podran participar en el concurs per a la selecció i adjudicació del present programa d'actuació integrada totes les persones, naturals o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats i complisquen les condicions de solvència econòmica i financera, tècnica i professional exigibles segons les presents bases.  
2. En cap cas podran ser urbanitzadors ni promoure programes d'actuació integrada les persones en què concórrega alguna prohibició de contractar de les establides en l'article 49 de la LCSP.  
3. No podran ser urbanitzadors ni promoure programes d'actuació integrada els que hagen participat en la investigació, experimentació, estudi o desenvolupament del pla d'actuació territorial o pla general que afecte l'ordenació de l'àmbit que es licita.  
   
XIII. Solvència econòmica i financera  
La justificació de la solvència econòmica i financera de l'empresari la podrà acreditar per un o més dels mitjans següents:  
a) Informe d'institucions financeres o, si és el cas, justificant de l'existència d'una assegurança d'indemnització a causa de riscos professionals.  
b) Si es tracta de persones jurídiques, presentació dels comptes anuals o extractes d'estos comptes, en el cas que la publicació d'estos siga obligatòria en els estats on aquelles es troben establides.  
c) Declaració relativa a la xifra de negocis global i de les obres, subministraments, servicis o treballs realitzats per l'empresa en el curs dels tres últims exercicis.  
   
XIV. Solvència tècnica i professional  
1. La justificació de la solvència tècnica i professional de l'urbanitzador s'acreditarà pels mitjans següents:  
a) Presentació d'una relació dels programes d'actuació integrada, o instruments o contractes relacionats amb el planejament i la gestió urbanística semblants, promoguts i gestionats pel concursant  
b) Indicació de l'equip tècnic, estiga o no integrat en l'estructura organitzativa de l'urbanitzador, que participe en la gestió del programa d'actuació integrada, i especialment dels responsables del control de qualitat. Haurà d'estar format, com a mínim, per un arquitecte i/o enginyer de camins, canals i ports, i un advocat.  
c) Titulacions acadèmiques i professionals del personal de direcció de l'urbanitzador.  
d) Declaració de les mesures de gestió mediambiental que el concursant estiga disposat a aplicar durant el desenvolupament i execució del programa d'actuació integrada.  
2. Si per raons justificades en cada cas concret l'urbanitzador no estiguera en condicions de presentar la documentació sol·licitada per l'Ajuntament, podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establits entre estos, i haurà de demostrar en este cas davant l'Ajuntament que comptarà amb els mitjans necessaris per a l'execució del programa d'actuació integrada, mitjançant la presentació dels compromisos o documents d'anàloga naturalesa que hagen subscrit entre ambdós. L'anterior s'aplicarà, en tot cas, quan concórrega a la licitació una agrupació d'interessos urbanístics.  
3. La justificació de la solvència tècnica i professional de les agrupacions d'interés econòmic, unions temporals d'empreses, o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència d'un, almenys, dels seus membres.  
   
XV. Preu de licitació  
El preu de licitació, equivalent al total de càrregues de l'actuació, que té caràcter de màxim i que val de base per al càlcul de la garantia provisional, d'acord amb el que disposa l'article 140.1 de la Llei 16/2005, Urbanística Valenciana, fa una suma de 5.342.711,67 euros (cinc milions tres-cents quaranta-dos mil set-cents onze euros i seixanta-set cèntims), impost sobre el valor afegit exclòs.  
XVI. Garanties  
1. Els qui desitgen participar en el concurs de programació hauran de presentar un resguard acreditatiu de la garantia provisional en alguna de les formes establides en l'article 84 de la LCSP, equivalent al 2% del preu de licitació, impost sobre el valor afegit exclòs.  
2. La garantia provisional respondrà del manteniment de les propostes de programa pels licitadors fins a l'adjudicació, i de la proposta de l'adjudicatari fins a la formalització del contracte per al desenvolupament i execució dels programes d'actuació integrada.  
3. La garantia provisional s'extingirà automàticament i es tornarà als licitadors immediatament després de l'adjudicació definitiva del contracte. En tot cas, la garantia serà retinguda a l'adjudicatari fins que procedisca a la constitució de la garantia definitiva, i confiscada a les empreses que retiren injustificadament la seua proposició abans de l'adjudicació.  
4. La garantia definitiva, que es constituirà en la forma i amb els efectes previstos en la LCSP, s'establix en un 15% de les càrregues totals del programa, impost sobre el valor afegit no inclòs. Haurà de constituir-se amb anterioritat a la formalització del contracte per al desenvolupament i execució del programa.  
   
XVII. Presentació de proposicions  
1. Els qui desitgen prendre part en la licitació hauran de presentar les seues proposicions en el termini de tres mesos a partir de la data d'enviament de l'anunci al Diari Oficial de la Unió Europea, al Registre d'entrada de l'Ajuntament de Bonrepòs i Mirambell, en horari de 09.00 a 14.00 hores. No s'admetrà la presentació de la documentació per correu.  
Les proposicions es presentaran amb el model adjunt a l'annex III de les presents bases i estaran integrades per tres sobres, identificats al seu exterior amb la indicació de la licitació a què concórreguen i firmats pel licitador o persona que el represente i indicarà el nom i els cognoms o la raó social del proponent amb la següent documentació en idioma castellà o valencià:  
Sobre A. Alternativa tècnica, que es presentarà obert, i addicionalment en suport informàtic.  
Sobre B. Proposició juridicoeconòmica, es presentarà en sobre tancat.  
Sobre C. Es presentarà amb el títol de «Documentació» i contindrà la documentació següent:  
a) Els qui acrediten la personalitat jurídica del concursant i, si és el cas, la seua representació.  
Quan l'oferent actue en nom propi i siga una empresa individual, haurà de presentar el document nacional d'identitat o fotocòpia legalitzada d'este document.  
Si concorre una societat mercantil, haurà de presentar l'escriptura de constitució inscrita al Registre Mercantil. Si es tracta d'una agrupació d'interés urbanístic, es presentarà una escriptura pública de constitució, així com la inscripció al Registre d'Agrupacions d'Interés Urbanístic dependent de la conselleria competent en urbanisme.  
Els qui compareguen o firmen proposicions en nom d'un altre o en representació d'una societat o persona jurídica, presentaran l'escriptura de poder inscrita, si és el cas, al Registre Mercantil o registre públic corresponent.  
b) Els documents que acrediten els requisits de solvència tècnica i professional, econòmica i financera.  
c) Declaració responsable de no estar incurs en cap de les prohibicions per a contractar establides per la legislació reguladora de la contractació administrativa, incloent-hi trobar-se al corrent en el compliment de les obligacions tributàries i amb la Seguretat Social imposades per les disposicions vigents.  
d) Resguard acreditatiu si ha constituït la garantia provisional en els termes exigits en la base XVI.   
e) Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, pogueren sorgir durant el procediment d'adjudicació i durant el desenvolupament i execució del programa d'actuació integrada, amb renúncia expressa, si és procedent, al fur jurisdiccional estranger que puga correspondre'ls.  
e) Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4 de la Llei Urbanística Valenciana. En tot cas, amb caràcter previ a l'adjudicació, l'Ajuntament requerirà a l'adjudicatari proposat la justificació documental integra d'estos extrems.  
f) En el cas de concórrer a la licitació unes quantes empreses, compromeses a la constitució d'una unió temporal, cada una d'estes haurà d'acreditar-ne la personalitat jurídica i capacitat, indicant els noms i circumstàncies dels empresaris que subscriuen les proposicions, la participació de cada una d'estes, i designant la persona o entitats que, durant la vigència del contracte, ha de tindre la representació de la unió davant l'administració, així com el compromís formal de constituir-se en unió temporal d'empreses en cas de resultar adjudicataris.  
2. Cada concursant no podrà presentar més d'una proposició. Tampoc no podrà subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'estes normes donarà lloc a la no-admissió de totes les propostes de programa presentades per este.  
3. Si l'últim dia de termini de presentació de proposicions coincidira en dissabte, diumenge o festiu, el termini es prolongarà fins al següent dia hàbil.  
4. Així mateix, els licitadors hauran d'incorporar a les seues propostes de programa una acta notarial acreditativa del sotmetiment a informació pública pel termini d'un mes dels documents establits en l'article 293.1 i 307 del Reglament d'Ordenació i Gestió Territorial i Urbanística. A este efecte, els concursants protocol·litzaran els documents assenyalats anteriorment mitjançant acta autoritzada per un notari amb competència territorial al municipi afectat i dipositarà una còpia d'estos documents a la seu de l'Ajuntament, els exposarà al públic pels seus propis mitjans i inserirà un anunci en el Diari Oficial de la Comunitat Valenciana i en un diari no oficial d'àmplia difusió en la localitat, només a l'efecte de la presentació d'al·legacions.  
   
XVIII. Contingut mínim de l'alternativa tècnica  
L'alternativa tècnica del programa d'actuació integrada tindrà el contingut següent:  
a) L'alternativa tècnica haurà d'anar acompanyada necessàriament d'un document de planejament, pla parcial de desenvolupament de l'ordenació detallada del sector 1 del Pla General d'Ordenació Urbana de Bonrepòs i Mirambell.  
b) Àmbit d'actuació integrada. No es permetrà la redelimitació de l'àmbit territorial que cal programar per part de l'alternativa tècnica.  
c) Justificació del compliment de les condicions d'integració de l'actuació amb l'entorn.  
d) Existència o no d'agrupació d'interés urbanístic i, si és el cas, estatuts i acords socials d'esta.  
e) Terminis que es proposen per al desenvolupament de l'actuació integrada, en què es determinarà tant el corresponent a les obres d'urbanització com a les obres d'edificació dels solars resultants.  
f) Projecte d'urbanització.  
g) Informes emesos per les companyies subministradores de servicis en relació amb l'actuació proposada o, si no n'hi ha, resguard acreditatiu d'haver-los sol·licitat.  
h) Percentatge del compromís que assumix el licitador, d'edificar de forma simultània a l'execució de la urbanització.  
i) Mesures de control de qualitat i compliment de les normes de qualitat ambiental, si és el cas.  
j) Inventari, preliminar de construccions, plantacions i instal·lacions la demolició del qual, destrucció o eradicació exigisca la urbanització.  
k) Estimació preliminar i general d'aquelles despeses d'urbanització variables l'import de la qual, fins i tot sent repercutible als propietaris, no es puga determinar per la concurrència d'ofertes.  
   
XIX. Proposició juridicoeconòmica  
1. La proposició juridicoeconòmica haurà d'incloure necessàriament la documentació relativa als aspectes següents:  
A) Regulació de les relacions de l'urbanitzador i els propietaris i, en particular, la modalitat de retribució al promotor en informació suficient que permeta als propietaris conéixer les conseqüències econòmiques que comporte per a estos la proposta de programa i l'elecció d'una o altra modalitat de retribució.  
A este efecte, inclourà com a mínim la informació següent:  
- Expressió de les magnituds urbanístiques rellevants establides pel planejament que incidisquen en la determinació dels drets d'adjudicació, com ara paràmetres de parcel·la mínima edificable de resultat, índex d'edificabilitat neta, aprofitament subjectiu i superfície mínima de terrenys d'origen necessaris per a resultar adjudicatari de parcel·la resultant.  
- Estimació preliminar de la repercussió unitària per metre quadrat de sòl (x E/m²s) de sostre (x E/m²t) les indemnitzacions i la resta de despeses d'urbanització variables, en aplicació de l'estimació preliminar i general d'estes continguda en l'alternativa tècnica, amb l'advertència que la seua quantia definitiva quedarà fixada en el projecte de reparcel·lació .  
- Modalitat de retribució a l'urbanitzador. Si es proposa la modalitat de retribució en terrenys, informació sobre la possibilitat d'optar per retribució en metàl·lic, així com la manera, les condicions i el termini per a l'exercici de l'esmentada opció. Si es proposa la retribució en metàl·lic, informació sobre la possibilitat d'optar per la retribució en terrenys, indicant-ne la manera, les condicions i el termini per a l'exercici de l'esmentada opció, o acreditació que concorre alguna de les causes legalment establides que justifiquen la retribució en metàl·lic amb caràcter obligatori.  
B) Acreditació de la titularitat i identificació gràfica i registral dels terrenys, dins de l'àmbit de l'actuació i a disposició de l'urbanitzador, siguen de la seua propietat o d'altres propietaris amb què tinga contracte suficient, que han de quedar afectes, amb garantia real inscrita al Registre de la Propietat, al compliment de les obligacions pròpies de l'esmentat urbanitzador, en ocasió de la firma del contracte, per a assegurar l'execució dels objectius imprescindibles o complementaris del programa. L'afecció es traslladarà a les finques de resultat que s'adjudiquen darrere de la reparcel·lació.  
C) Full de resum de les dades econòmiques rellevants.  
2. En tot cas, la proposició juridicoeconòmica determinarà amb claredat les magnituds econòmiques del programa, diferenciant l'import pels següents conceptes, que s'expressaran sempre amb impost sobre el valor afegit exclòs:  
A) Pressupost de licitació de l'obra d'urbanització que haurà d'incloure el cost de les obres d'urbanització de la unitat d'execució objecte de programació i cost de conservació d'estes des de la seua finalització fins a la seua recepció per l'Ajuntament.  
El pressupost de licitació serà el resultat d'aplicar sobre el pressupost d'execució material (PEM) les despeses generals (CG) que no podran excedir el 13% i el benefici industrial (BI) que no excedirà del 6%.  
B) Cost de projectes que comprén els honoraris tècnics meritats per la redacció i direcció dels diferents projectes tècnics, i s'haurà d'especificar els corresponents a cada projecte, incloses les despeses de tramitació, i respecte del projecte de reparcel·lació la seua elevació a escriptura pública, si és el cas, i la inscripció al Registre de la Propietat.  
C) Despeses de gestió: despeses de gestió de l'urbanitzador, calculats en un percentatge de què represente la suma de les partides corresponents a conceptes anteriors, i que no podrà excedir un 10%.  
Dins de les despeses de gestió de l'urbanitzador, haurà de destinar-se almenys un 1% del seu import a sufragar els honoraris meritats per a la redacció de les presents bases particulars i els informes tècnics i jurídics que l'Ajuntament puga sol·licitar per considerar-los necessaris per a l'adopció dels acords de programació, planejament, gestió i execució. Si no es fera ús d'esta partida o no s'esgotara, la quantia sobrant es descomptarà de les despeses d'urbanització definitives amb l'aprovació del compte de liquidació definitiva del projecte de reparcel·lació.  
D) Benefici de l'urbanitzador: benefici empresarial de l'urbanitzador calculat en un percentatge de la suma dels conceptes expressats en els apartats anteriors, que, en cap cas, podrà superar el 10%.  
E) Càrregues d'urbanització: càrregues d'urbanització que l'urbanitzador es compromet a repercutir, com a màxim, als propietaris afectats pels conceptes anteriorment expressats.  
F) Coeficient de canvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a l'esmentada modalitat de retribució, i calculat d'acord amb les formules establides en l'article 306 del ROGTU.  
G) Preu del sòl a l'efecte de canvi: preu del sòl, a què en coherència amb el coeficient de canvi, es descomptaran de les càrregues d'urbanització els terrenys d'aquells propietaris que retribuïsquen amb estos a l'urbanitzador.  
  
H) Finançament: condicions de finançament oferides per l'urbanitzador per al pagament de les quotes d'urbanització aquells propietaris que acollits a estes, si és el cas, recolzades per una entitat financera degudament registrada.  
I) Estimació preliminar de la repercussió unitària per metre quadrat de les despeses variables i de la indemnització individualitzada que correspon als interessats per construccions o plantacions que hagen de desaparéixer.  
3. La proposició juridicoeconòmica es presentarà degudament firmada i datada.  
4. No s'acceptaren aquelles proposicions que tinguen omissions, errors o ratllades que impedisquen conéixer clarament tot allò que l'Ajuntament estime fonamental per a la proposició juridicoeconòmica.  
   
XX. Admissibilitat de variants (article 131.2 g de la Llei Urbanística Valenciana)  
No s'admetran variants, i no es consideraran com a tals les modificacions de l'àmbit territorial que suposen mers retocs o ajustaments de detall d'algun punt perimetral de l'actuació o de les seues connexions viàries.  
   
XXI. Criteris d'adjudicació (article 286.1.j del Reglament d'Ordenació i Gestió Territorial i Urbanística Valenciana)  
Els criteris d'adjudicació seran:  
   
XXII. Taula de programació  
A l'efecte de l'obertura dels sobres presentats, qualificació de la documentació presentada, es crea la taula de programació que estarà composta per:  
- L'alcaldessa presidenta o membre en qui delegue.  
- Vocals: un representant de cada un dels grups municipals representats en la corporació.  
- Secretari: el secretari interventor o persona que legalment el substituïsca.  
Per a constituir-se vàlidament la taula de programació serà necessària la presència, almenys, de la meitat més un dels seus membres, entre els quals hauran de trobar-se, en tot cas, el president i el secretari. Els acords s'adoptaran, sempre que siga possible, per unanimitat dels membres presents.  
Si no és possible, es requerirà el vot favorable, almenys, de la meitat més un dels membres presents. En cas d'empat, decidirà la presidenta amb vot de qualitat.  
Esta taula podrà demanar en qualsevol moment l'assessorament de tercers experts, membres o no dels servicis de la corporació, quan ho estime oportú.  
   
XXIII. Actuacions prèvies a l'adjudicació  
A) Qualificació documentació administrativa.  
Dins del termini d'un mes, comptador des de l'expiració del termini de presentació de proposicions, es constituirà la taula de programació que procedirà a l'obertura del sobre C i a la qualificació de la documentació administrativa presentada pels concursants.  
Si la taula observa defectes o omissions esmenables en la documentació presentada, podrà concedir un termini no superior a tres dies perquè el licitador ho esmene.  
Produïda, si és el cas, l'esmena, la taula procedirà a constatar per a cada licitador la concurrència dels criteris de solvència establits en les bases particulars, amb pronunciament exprés sobre l'admissió o inadmissió d'estos, i indicarà en este últim cas les causes.   
A continuació, es procedirà en acte públic, per al qual es convocarà els licitadors amb tres dies d'antelació indicant-ne el lloc, el dia i l'hora, a l'obertura del sobre A, i es podrà requerir als aspirants a urbanitzador perquè en el termini màxim de 20 dies aclarisquen la documentació presentada, esmenen l'omesa o completen la que siga insuficient. No serà esmenable la no-presentació de l'acta notarial acreditativa del sotmetiment a informació pública de l'alternativa tècnica.  
B) Informes i puntuació de les alternatives tècniques.  
Produïda, si és el cas, l'aclariment o esmena, la taula de programació sol·licitarà informes tècnics i jurídics sobre les alternatives tècniques, que hauran d'emetre's en el termini de tres mesos, comptadors des del tercer dia hàbil següent a aquell en què s'haja produït la qualificació de la documentació administrativa. No obstant això, el dit termini quedarà suspés durant el transcurs del termini d'esmena que, si és el cas, s'haja concedit.  
Dins dels cinc dies següents a l'emissió dels informes, es dictarà una resolució de l'Alcaldia per la qual es determinaran les alternatives tècniques que han rebut una puntuació superior a la mínima fixada en la base XXI, i que es notificarà als licitadors, indicant-ne la data, el lloc i l'hora en què tindrà lloc l'obertura de les proposicions juridicoeconòmiques.  
C) Obertura, informes i puntuació de les proposicions juridicoeconòmiques.  
Dins dels 10 dies següents a la resolució de l'Alcaldia sobre la puntuació de les alternatives tècniques, la taula de programació procedirà en acte públic a l'obertura de les proposicions juridicoeconòmiques. La data de l'acte d'obertura de pliques s'exposarà al tauler d'anuncis de l'Ajuntament.  
Únicament es procedirà a l'obertura d'aquelles proposicions juridicoeconòmiques que desenvolupen alternatives tècniques que hagen rebut puntuació superior a la mínima.  
La taula podrà requerir als aspirants a urbanitzador perquè, en el termini màxim de 10 dies, aclarisquen la documentació presentada, n'esmenen l'omesa o completen la que siga insuficient.  
Produïda, si és el cas, l'aclariment o esmena, la taula de programació sol·licitarà informes tècnics i jurídics sobre les proposicions juridicoeconòmiques, que hauran d'emetre's en el termini d'un mes a comptar de l'acte d'obertura. No obstant això, el termini esmentat quedarà suspés durant el transcurs del termini d'esmena que, si és el cas, s'haja concedit.  
Obertes les proposicions juridicoeconòmiques, podran presentar-se al·legacions relatives al contingut d'estes durant el termini de 15 dies, comptadors des de l'acte d'obertura.  
Rebuts els informes, i a la vista d'estos, la taula de programació formularà una proposta de valoració i puntuació de cada una de les proposicions juridicoeconòmiques i formularà i elevarà al Ple de l'Ajuntament proposada d'adjudicació i aprovació del programa, o declaració del concurs com a desert.  
La proposta d'adjudicació de la taula no crea cap dret a favor de l'aspirant proposat, mentre no li siga adjudicat el programa per acord plenari.  
   
XXIV. Dictamen del Consell del Territori i Paisatge  
No serà exigible l'emissió de l'informe del Consell del Territori i el Paisatge establit en l'article 136.4 de la Llei Urbanística Valenciana, en no considerar-se complex el programa d'actuació integrada, i no excedir el seu àmbit a 50 hectàrees.  
   
XXV. Adjudicació del programa  
1. El Ple de l'Ajuntament disposarà d'un termini de tres mesos a comptar de l'obertura de les proposicions juridicoeconòmiques per a l'adjudicació del programa d'actuació integrada. Si no s'acorda l'adjudicació dins del termini establit a este efecte, els concursants tindran dret a retirar les seues proposicions i a la devolució de la garantia provisional.  
En el mateix acord d'adjudicació s'aprovarà el programa d'actuació integrada des del punt de vista de l'ordenació urbanística i territorial, i este es traslladarà a la conselleria competent en urbanisme.  
   
XXVI. Formalització del contracte  
En el termini d'un mes, a partir de la notificació de l'acord d'aprovació i adjudicació del programa d'actuació integrada a l'adjudicatari, es procedirà a la formalització en document administratiu del contracte per al desenvolupament i execució del programa d'actuació integrada. Amb anterioritat a la formalització del contracte, l'urbanitzador haurà d'acreditar la constitució de la garantia definitiva, així com el pagament de totes les despeses originades pel concurs, així com estar al corrent en el pagament de les obligacions tributàries i de Seguretat Social, mitjançant l'aportació dels corresponents certificats, i l'Ajuntament comprovarà pels seus propis mitjans que es troba al corrent en el pagament dels tributs municipals.  
El document de formalització el firmaran l'alcaldessa, l'urbanitzador i el secretari de la corporació a l'efecte de fedatari públic, i s'hi annexarà un exemplar de les bases particulars de programació. El contracte podrà elevar-se a escriptura pública quan ho sol·licite alguna de les parts. En tot cas, les despeses derivades del seu atorgament les assumirà l'urbanitzador.  
Si per causa imputable a l'urbanitzador no poguera formalitzar-se el contracte dins del termini indicat, l'Ajuntament en podrà acordar la resolució, amb indemnització dels danys i perjudicis.  
   
XXVII. Suspensió de llicències i de nous programes a la zona afectada  
La suspensió d'atorgament de llicències i d'aprovació de nous programes operarà d'acord amb el que disposen els articles 101 i 103 de la Llei Urbanística Valenciana i articles 289 i 290 del Reglament d'Ordenació i Gestió Territorial i Urbanística Valenciana.  
   
Base XXVIII. Compliment  
1. El contracte s'entendrà complit amb l'adequada execució de la totalitat de les prestacions incloses, i s'extingirà una vegada l'Ajuntament haja aprovat el compte de liquidació definitiva del projecte de reparcel·lació.  
2. Una vegada finalitzades les obres d'urbanització, l'urbanitzador realitzarà oferiment formal a l'Ajuntament del la recepció de les obres d'urbanització, amb la remissió prèvia per l'urbanitzador de tots els certificats d'obres.  
3. L'Ajuntament disposarà d'un termini de tres mesos per a inspeccionar les obres d'urbanització i, si és el cas, requerirà a l'urbanitzador l'esmena d'aquelles deficiències apreciades, amb indicació del termini per al seu compliment, que es consignarà en una acta de recepció provisional. A l'acte de recepció assistiran, en tot cas, un facultatiu designat per l'Ajuntament, el facultatiu encarregat de la direcció de les obres, l'urbanitzador i el contractista, ambdós assistits, si ho estimen oportú, per un facultatiu.  
4. La recepció de les obres d'urbanització s'entendrà produïda als tres mesos del seu oferiment formal a l'Ajuntament sense resposta administrativa expressa, o des que queden obertes a l'ús públic.  
5. El termini de garantia serà de 12 mesos des del moment que s'entenguen rebudes per l'Ajuntament. Durant este període, el contractista respondrà dels defectes constructius que es manifesten. Finalitzat este període, procedirà la devolució de les garanties prestades per l'adjudicatari.   
   
XXIX. Subcontractació  
De conformitat amb l'article 142 de la LUV, l'adjudicatari del concurs podrà subcontractar prestacions parcials. No obstant això, haurà de donar compte d'això a l'Ajuntament de Bonrepòs i Mirambell amb caràcter previ a la formalització d'estes, i acompanyarà a este efecte la documentació acreditativa de la solvència tècnica del subcontractista.  
L'Ajuntament disposarà del termini màxim d'un mes per a resoldre, transcorregut el qual, sense resolució expressa s'entendrà consentida la subcontracta. En qualsevol cas serà de preceptiu compliment el que disposen els articles 210 i 211 de la LCSP.  
   
XXX. Resolució  
1. Són causes de resolució del contracte les establides en la LCSP, així com les derivades de la incapacitat legal sobrevinguda de l'urbanitzador i les altres establides en la legislació general aplicable a les seues relacions amb l'administració.  
2. Són també causes de resolució del contracte les següents:  
a) La mort o incapacitat sobrevinguda de l'urbanitzador o l'extinció de la seua personalitat jurídica.  
b) La declaració de fallida, de suspensió de pagaments, de concurs de creditors o d'insolvent fallit en qualsevol procediment o l'acord de quitament i espera.  
c) La falta de prestació en termini de garantia definitiva.  
d) La no-formalització del contracte en termini.  
e) La demora injustificada en el compliment dels terminis fixats en les bases particulars de programació, i la resta de terminis establits en la Llei Urbanística Valenciana i les normes que la despleguen.  
f) La inactivitat injustificada de l'urbanitzador durant un període de sis mesos consecutius o de nou d'alterns en el desenvolupament i execució del programa d'actuació. S'entendrà produïda la inactivitat o l'abandonament quan el desenvolupament i execució del programa d'actuació haja deixat de desenvolupar-se o no es desenvolupe amb la regularitat adequada o amb els mitjans humans o materials necessaris per a la seua normal execució en termini. No obstant això, quan es done este supòsit, l'Ajuntament, abans de procedir a la resolució, requerirà l'urbanitzador perquè regularitze la situació en el termini de cinc dies des del requeriment, llevat que la precisió de la seua execució exigisca un termini major.  
g) La imposició d'alguna sanció a l'urbanitzador per infraccions urbanístiques o mediambientals greus o molt greus en relació amb l'àmbit programat serà la causa de resolució del contracte. A este efecte, es requerirà que la resolució del corresponent expedient sancionador haja guanyat fermesa o posat fi a la via administrativa.  
h) L'obstaculització per l'urbanitzador de l'exercici dels drets i deures urbanístics d'esta causa de resolució, l'incompliment per l'urbanitzador de l'obligació de facilitar informació perquè els propietaris puguen optar per la modalitat de retribució i perquè estos puguen exercitar plenament els drets que la Llei Urbanística Valenciana els atorga.  
i) La resolució anticipada de l'adjudicació per a la seua gestió directa per causa justificada d'interés públic, sense perjuí de les compensacions econòmiques a què això done lloc i que haurà d'avaluar l'acord corresponent.  
j) La suspensió de llicències en l'àmbit programat, l'aprovació de plans o projectes incompatibles amb el desenvolupament del programa, així com les resolucions administratives que impedisquen prosseguir-ho o paralitzen el seu desenvolupament material o econòmic per inactivitat de l'administració durant més de sis mesos i de manera rellevant, l'urbanitzador tindrà dret a instar la resolució amb les compensacions procedents.  
k) La renúncia de l'urbanitzador davant d'una retaxació de càrregues fundada en causa legal que implique un increment de l'import de les càrregues previst en la proposició juridicoeconòmica superior al 20%.  
l) La realització per l'urbanitzador de pràctiques manifestament restrictives de la competència en el mercat immobiliari relacionades amb el programa d'actuació. S'entendrà per pràctiques manifestament restrictives de la competència la inobservança de les regles d'exclusió d'entitats en la selecció de l'empresari constructor, els acords de repartiment de mercat i aquelles altres que, d'alguna manera, defrauden o falsegen la lliure competència.   
m) El descobriment de condicions territorials no tingudes en compte en acordar el programa d'actuació i que facen legalment inviable la prossecució d'esta, sense perjuí de les compensacions que procedisquen, si és el cas, o de la possibilitat d'esmenar les seues previsions, si això fóra possible, sense desvirtuar substancialment estes.  
n) Incórrer el contractista, durant la vigència del contracte en alguna de les prohibicions de contractar establides en l'article 49 de la Llei de Contractes del Sector Públic.  
o) Les reiterades deficiències en l'execució del contracte.  
p) L'incompliment greu dels deures essencials de l'urbanitzador directament imposats per esta llei.  
q) L'incompliment d'alguns dels compromisos oferits.  
r) La caducitat del programa per transcurs del termini total per a escometre-ho i, si és el cas, la pròrroga.  
s) El mutu acord entre l'Ajuntament i l'urbanitzador, sense perjuí de les indemnitzacions que, si és el cas, procedisquen en benefici dels propietaris de terrenys o altres afectats.  
t) La subcontractació total o parcial de prestacions que siguen objecte del contracte sense la amb l'autorització prèvia expressa de l'Ajuntament.  
u) La suspensió, per causa imputable a l'Ajuntament, de la iniciació del contracte per un termini superior a sis mesos a partir de la data assenyalada en este contracte per al començament.  
v) El desistiment o la suspensió del contracte per un termini superior a un any acordat per l'Ajuntament.  
3. Per a la resolució del contracte entre l'Ajuntament i l'urbanitzador serà preceptiva l'emissió prèvia d'un informe favorable pel Consell del Territori i Paisatge.  
4. L'Ajuntament, en resoldre l'adjudicació, podrà acordar que l'urbanitzador continue l'execució del programa amb les mateixes condicions, durant el temps indispensable per a evitar perjudicis a l'interés públic.  
5. La resolució de l'adjudicació l'acordarà l'Ajuntament, amb l'audiència prèvia a l'urbanitzador per un termini de 10 dies hàbils, i amb un dictamen previ del Consell de Territori i el Paisatge, que també el podrà instar l'urbanitzador. Sense perjudici de les responsabilitats econòmiques que procedisquen, això determinarà la cancel·lació de la programació i la subjecció de l'àmbit de l'actuació al règim del sòl urbanitzable sense programació.  
   
XXXI. Jurisdicció competent  
És competent l'orde jurisdiccional contenciós administratiu per a conéixer les qüestions que puguen suscitar-se en la preparació, resolució i execució del contracte administratiu especial entre l'administració i l'agent urbanitzador seleccionat en pública concurrència.  
   
ANNEX III  
Model d'instància de presentació de proposicions.  
   
«(Nom i cognoms) ..., amb el DNI número ..., domiciliat a ..., codi postal ..., carrer ...., núm. ..., província ..., país ..., telèfon ..., fax ..., email ..., major d'edat, en plena possessió de la seua capacitat jurídica i d'obrar, en nom propi (o actuant en representació de la mercantil ..., CIF número i domicili social a ..., codi postal ..., carrer ..., núm. ..., província ..., país ..., telèfon ..., fax ..., email ...), conforme acredita amb la presentació de ...   
EXPOSA: Que s'ha assabentat de les bases particulars que han de regir el concurs públic per a la gestió indirecta del Programa d'Actuació Integrada del Sector 1 del Pla General d'Ordenació Urbana de Bonrepòs i Mirambell, i que accepta íntegrament el contingut d'estes, per això es compromet (en nom propi o de l'empresa) a assumir les gestió indirecta de l'actuació integrada, sobre la base de la proposició que s'hi acompanya, que es presenta en tres sobres, corresponent cada un d'estos a:  
Sobre A: alternativa tècnica, en sobre obert.  
Sobre B: proposició juridicoeconòmica, en sobre tancat.  
Sobre C: documentació, en sobre tancat.  
Cosa que firme, ..., ... d ... de 2008.  
Firmat:».   
   
Bonrepòs i Mirambell, 22 de setembre de 2008.- L'alcaldessa presidenta: Vicenta Bosch Palanca.